stanford-oval/wikipedia huggingface dataset:
בינה לנדאו
ביוגרפיה

בינה לנדאו נולדה בעיר ראדום שבפולין. בילדותה ספגה ניגונים חסידיים ושירי עם יהודיים. כשהייתה נערה פרצה מלחמת העולם השנייה, ובמהלכה נכלאה במחנות מיידנק, אושוויץ וברגן-בלזן. במחנות זימרה לחבריה לגורל. היא ניצלה, ולאחר המלחמה היגרה לארצות הברית והשתקעה בפילדלפיה (הייתה בין הראשונים שהגיעו לפילדלפיה מן המחנות). בפילדלפיה היא סיימה את לימודיה בבית הספר הקהילתי Settlement Music School (אנ'), שם השתלמה לראשונה בזמרה בצורה פורמלית. היות שביקשה להכין עצמה לקריירה אופראית, נסעה לניו יורק להמשיך את לימודיה אצל פרופ' ארתור וולף וד"ר ויליאם הרמן. ידידותה עם המלחין היידי מיכְל גלברט (אנ') הובילה אותה להקדיש את קולה לביצוע מקצועי של שירי עם ושירים אמנותיים ביידיש. בנוסף, היא הייתה למבצעת חשובה של שירי משוררים יהודים קלאסיים. בפילדלפיה הייתה ממובילות תרבות השיר העממי בציבור היהודי. בנוסף, לקחה חלק בפעולות למען ישראל והרימה תרומה ניכרת להצלחת מפעל המגבית.
כישרונה היוצא-דופן, ביצועיה הרב-גוניים וקסמה האישי של לנדאו כבשו את הקהל באמריקה ובישראל. היא הופיעה בקונצרטים של מוזיקה יהודית, שרה ברדיו – תוכניותיה השבועיות בתחנת הרדיו הניו-יורקית WEVD (אנ')) ובתחנת WDAS בפילדלפיה זכו לפופולריות רבה – ובטלוויזיה. סביב אחת מהופעותיה בישראל נכתב עליה ב"על המשמר" כי "הרפרטואר שלה מהווה תשלובת של עבר והווה, של נימי שואה וצלילי מולדת קשורים אהדדי [...] בינה לנדאו היא זמרת עצמית בעלת שעור קומה. היא כובשת את קהל מאזיניה בכשרונה, בעוצמת יכולתה וברגש הכן הנובע מעומק ליבה".
דיסקוגרפיה

בשירה ובזימרה / Bina Landau – From Russia to Israel,‏ ארצות הברית: Famous Records, [חש"ד].
Bina Landau presents Poetry In Song: A Tribute to Michel Gelbart / בינה לאַנדאו זינגט דיכטער לידער: געװידמעט מיכל געלבארט, ארצות הברית: Famous Records, [חש"ד].
The Golden Peacock and others / דאָס ליד פֿון דער גאָלדענער פּאַווע און אַנדערע, ארצות הברית: MBL Enterprises, [חש"ד].
זינגט מיט מיר!: לידער פֿאַר געזאַנג בציבור / Sing Along With Me!: Yiddish Songs for the Whole Family, ארצות הברית: Famous Records,‏ 1962.
אל הציפור: שירי חיים נחמן ביאליק / El Hatsipor - To the Bird: Songs of Poems by Chaim Nachman Bialik, ארצות הברית: הוצאה פרטית, 1975.
הערות שוליים

1 2  בינה לנדאו, באתר "Find a Grave" (באנגלית).
1 2  ברוך אורן, הזמרת בינה לנדאו בישראל, על המשמר, 22 בדצמבר 1969.
1 2 3  בינה לנדאו באתר Recorded Sound Archives של האוניברסיטה האטלנטית של פלורידה.
↑  From Russia to Israel באתר Recorded Sound Archives של האוניברסיטה האטלנטית של פלורידה; ובזימרה בינה לנדאו באתר סטריאו ומונו.
↑  Bina Landau presents Poetry In Song באתר Recorded Sound Archives של האוניברסיטה האטלנטית של פלורידה.
↑  The Golden Peacock and others באתר Recorded Sound Archives של האוניברסיטה האטלנטית של פלורידה.
↑  Sing Along with Me! באתר Recorded Sound Archives של האוניברסיטה האטלנטית של פלורידה; זינגט מיט מיר! באתר סטריאו ומונו.
↑  El Hatsipor - To the Bird: Songs of Poems by Chaim Nachman Bialik באתר Recorded Sound Archives של האוניברסיטה האטלנטית של פלורידה; אל הציפור: שירי חיים נחמן ביאליק באתר סטריאו ומונו.
| --- | --- |
בקרת זהויות :  NLI: 987007292286005171  GND: 1266652329  ISNI: 0000 0003 8010 3079  LCCN: n2018040187  VIAF: 259197112   WorldCat (עם VIAF): 259197112
בילדונג

בילדונג (בגרמנית: Bildung) הוא מונח בשפה ותרבות הגרמנית שמשמעו עיצוב עצמי בעזרת חינוך ותרבות גבוהה. מושג הבילדונג היה מרכזי בקרב הבורגנות והאינטליגנציה הגרמניות במשך שנים רבות והוא בעל חשיבות בקרבן עד היום. תפיסת הבילדונג רואה בחינוך לא רק שינון ולמידה אלא עיצוב האישיות של האדם בעזרת המטען התרבותי והספרותי שמונחל לו על ידי הדורות הקודמים. בבילדונג יש חשיבות רבה לניסיון ולהרהור עליו, שאמורים להוביל למציאת דרכי הפעילות המתאימות ליחיד, או ליצירת דרכי פעילות חדשות. סטיבן אשהיים מגדיר אותו כ"תהליך רציף של התגבשות עצמית והתפתחות הדרגתית של אישיות הרמונית ואוטונומית דרך טיפוח רציונליות, טעם אסתטי וציווי מוסרי". בראשיתו, הכיל הבילדונג שתי גישות מתחרות: גישת גתה, לפיה על החניך ללמוד לגמרי בעצמו, ללא הנחיה, וגישת וילהלם פון הומבולדט, לפיה החניך זקוק לחינוך פורמלי שיתן לו יסוד ללמידה עצמאית.
מעמד ה"בילדונגסבירגרטום" (Bildungsbürgertum; בורגנות הבילדונג) היה מעמד חברתי של בורגנים אשר הודות לחינוך ותרבות הגיעו מאז תקופת הקיסרות הגרמנית תחת שלטון אוטו פון ביסמרק לניעות חברתית ויצרו סוג של אליטה אינטלקטואלית ואריסטוקרטיה של "בעלי תרבות", שהייתה מנותקת מן האצולה המסורתית (מעמד היונקרים) וכן כתפיסה אידאולוגית המחלנת את ערכי המוסר הנוצריים ומבנה במקומם מסגרת חברתית מוסרית הנבנית לשיטתה על ידי היחיד היוצר את עולמו הערכי והמוסרי. בעוד האצולה המסורתית הייתה מבוססת על אחוזות כפריות, היו הבילדונגסבורגרס עירוניים במובהק ורבים מהם התרכזו בברלין. בעוד שכור ההיתוך היונקרי היה הצבא, כור ההיתוך של הבילדונגסבורגרס היה האוניברסיטה ובפרט תאי הסטודנטים. בעוד האצולה נטתה לשמרנות ולמלוכנות נטתה בורגנות הבילדונג לליברליזם, למודרניזם ולקפיטליזם, אך לא נעדר ממנה גוון לאומני עז, שהגביל למשל את צריכת הספרות והמוזיקה ליצירות גרמניות מובהקות וראה בשפה הגרמנית את שפת התרבות היחידה. עם זאת, יצירות לטיניות קלאסיות נחשבו גם הן למעצבות טובות של האישיות, המסייעות בריסון התשוקות. הדבר תאם את הקוד המוסרי של המעמד הבורגני, שהתבסס על חריצות וחסכנות, ועל כן דרש שליטה עצמית איתנה. ניתן לומר כי התעוררות הלאומיות בגרמניה חוללה שינוי בבילדונג. קודם לכן הוא נתפס כחקירה ושכלול מתמידים ללא מטרה קבועה מראש, ולאחר מכן, כתוכנית להכשרת אזרחים מועילים ונאמנים. ייתכן כי חוסר היכולת להגשים את האידיאל המקורי תחת פיקוחה של מדינת הלאום הוא שהוליד את הרומנטיקה, שנטשה את העיצוב העצמי לטובת שלהוב הרגשות והדמיון. באופן אירוני, דווקא בחינוך האנגלי, שמעולם לא היה בו אידיאל של התפתחות עצמית שאינה מוגדרת מראש, לא חלה התאבנות דומה לזו של הבילדונג.
הבילדונג והיהודים

רבים מהיהודים בגרמניה ראו עצמם מחויבים לאידיאל הבילדונג אשר אפשר לאלו, אשר זה מכבר נכנסו לבורגנות, להשתלב, להתערות ולהתקדם בחברה הגרמנית בזכות מאמציהם. הנרי וסרמן כותב כי ”המושג "בילדונג" שימש אז מעין כלי לאינטגרציה חברתית, שבאמצעותו יכול היה הפרט להשתחרר מהקשרים המסורתיים - המקומיים, המעמדיים-כלכליים, וההיסטורים הצרים והמגבילים - ולהשתלב בקהילייה קוסמופוליטית בעלת תרבות אוניברסלית - זה היה גם מקור כוח המשיכה של ה"בילדונג" עבור יהודים, נשים ובני שכבות נוספות, ששאפו לטפס במעלה הסולם החברתי”. לבילדונג הייתה גם השפעה מסוימת על הציונות, דרך הוגים כמרטין בובר, גרשם שלום ושמואל הוגו ברגמן. עם עליית המפלגה הנאצית לשלטון, העם הגרמני הפנה עורף לרעיון הבילדונג, אך יהודים גרמנים שמרו עליו, כהוכחה לשייכותם לתרבות המערבית המודרנית. כתוצאה מכך, הבילדונג נעשה מזוהה עם יהודים. עם זאת, לערכים הבורגניים של הבילדונג הייתה תרומה לנאציזם. הקונפורמיזם והשאיפה לנורמליות הקצינו לכדי נידוי החריגים והשמדתם.
הבילדונג בספרות

רומני הבילדונג הפכו לסוגה ספרותית כבר בסוף המאה ה-19 ביצירות שנכתבו בגרמניה ובצרפת. במרכזם של רומנים אלו ניצב הגיבור הבונה את אישיותו לאורכה של העלילה הנפרסת על פני שנות חייו או התבגרותו. הפילוסוף הצרפתי ז'אן פול סארטר כתב את יצירתו, ילדותו של מנהיג, בה הוא שם ללעג את רומני הבילדונג. ברומן הקצר פרי עטו, הוא לועג לסוגת הבילדונג בכך שגיבור הספר, לוסיין, הבונה את אישיותו הבורגנית לאורכה של העלילה, מתגלה כחדל אישים.
הבילדונג כיום

בקרב מחנכים בני זמננו, יש השואפים להחיות את הבילדונג על מנת להרחיב את מחשבתם של תלמידים מעבר לקטגוריות נוקשות וקבועות מראש. הם מציעים לימודים ללא יעדים או הגבלה לתחום ידע מסוים, אותם יובילו העניין והסקרנות של התלמידים. בחזון זה יש לפחות שתי גישות מתחרות. על פי הראשונה, היחיד מפתח את עצמו באופן חופשי לגמרי, ועל פי השנייה הוא מחויב לפתח את עצמו כמתבונן ספקן החורג מקטגוריות החשיבה המוכרות. בנוגע לרפורמות מעשיות בתוכנית הלימודים, הם מציעים הכשרה של מורים על פי אותו דגם שהם מציעים לתלמידים, הקדשת זמן רב יותר למקצועות ההומאניים על חשבון מדעי הטבע והקניית ידע מסודר של נכסי התרבות הקיימים כהכנה להתפתחות העצמאית. עוד הם ממליצים על לימוד טקסטים קנוניים יחד עם ההקשר בו נוצרו, ועל כלילת ההיסטוריה של מקצוע הלימוד והרקע הפילוסופי שלו בהכשרת המורה המקצועי. הקיצוניים שבהם טוענים שיש לנטוש לגמרי את המסגרת הבית-ספרית וליצור מסלולי חינוך חלופיים בהם ישתתפו החניכים מרצון.
ביקורת על הבילדונג

בביקורתו על הבילדונג, טען ניטשה כי החשיפה שהוא מעודד אצל חניכיו למקורות ידע מגוונים יוצרת אצלם אישיות אקלקטית שאינה מחויבת לשום אמונה או גישה. אדם כזה, לדבריו, הוא דל ברוחו, שטחי, לא עקיב, ציני ואינו מסוגל ליצור.
לקריאה נוספת

הנרי וסרמן, אך גרמניה היכן היא? - פרק ג': "בורגנות הבילדונג".
W.H. Bruford, The German Tradition of Self-Cultivation: Bildung from Humboldt to Thomas Mann, London: Cambridge University Press.
הערות שוליים

1 2  שלמה בק, מידע, ידע ודעת, תל אביב: מכון מופ"ת, 2016, עמ' 344, 347-348
1 2 3  ג'ורג' ל' מוסה, האוניברסליות של רעיון ה-BILDUNG, זמנים- רבעון להיסטוריה
↑  וסרמן, אך גרמניה היכן היא?, האוניברסיטה הפתוחה תל אביב, 2001, עמ' 237
1 2  יובל טל, מבט החריג: אידאל הבילדונג ומוסר המהוגנות ביצירתו האוטוביוגרפית של ג'ורג' מוסה 'מול פני ההיסטוריה', היה היה- במה צעירה להיסטוריה, עמ' 70, 79
1 2  שלמה בק, מידע, ידע ודעת, תל אביב: מכון מופ"ת, 2016, עמ' 341-346, 349-350
↑  פרידריך  ניטשה, תרגום: אילנה המרמן, כה אמר זרתוסטרא, תל אביב: עם עובד, 2016, עמ' 196-198
| --- | --- |
בקרת זהויות :  GND: 4006650-2
בוהמה

איור של רובודי לספר של אנרי מירז'ה - "סצנות מחיי הבוהמה", 1913
אנשי הבּוֹהֶמָה (מצרפתית: La bohème) הוא כינוי ליוצרים ואנשי רוח המנהלים אורח חיים החורג מהשגרה, ומאופיין בהיעדר קביעות, נדודים ושינויים תכופים.
מקור המילה בוהמייני

שורש המילה במאה ה-15, כשמלך בוהמיה, זיגמונד, שהיה מרוצה מפועלם של הצוענים בהכנת חרבות וקני רובים עבור צבאו, העניק להם זכויות שונות ואף צייד אותם בתעודות שאיפשרו להם לנוע בארצות מערב אירופה. צוענים שהגיעו עם תעודות של בוהמיה לצרפת כונו שם, בין שאר כינויים (לדוגמה, Tsiganes או Romanichals) "בוהמיינים". הקהילה הצוענית בצרפת נרדפה קשות וממושכות, והחקיקה לאורך השנים הטילה עונשים כבדים על מי שהוגדר "נווד" או "בוהמייני".
התפתחות המונח

בתחילת המאה ה-19 החל המונח לשמש, במקביל, לציון אדם נווד, נטול שורשים, ונעדר הכנסה קבועה. אצל כותבים כאנרי מירז'ה או אונורה דה בלזאק, שניים שעסקו ב"בוהמיה" תוארו הבוהמיינים כמי שאינם מחזיקים במקצוע מוגדר, או שמשלח ידם האמנותי אינו נחשב בעיני החברה מקצוע ראוי, שהכנסתם נתונה לתנודות חריפות, נוכלים לעת מצוא, גאונים נסתרים או אף פושעים.
דימוי כפול זה של הבוהמיינים - יצירתיים, צעירים, נוודים, בעלי הכנסה מפוקפקת לפרקים; ובהכללה: היפוכו של הבורגני - נותר בעינו, ושימש בהתייחס גם לגלגולים מאוחרים יותר של בוהמה, כמו הבוהמה האמנותית של הרבע השלישי של המאה ה-19 ושנות העשרים והשלושים של המאה ה-20 בצרפת, בהתייחס ל"דור הביט" בשנות החמישים, להיפים בשנות השישים, וכדומה. לעיתים קרובות נקשר אורח חייהם של אנשים בוהמיים בשתיית משקאות חריפים, שימוש בסמים ומתירנות מינית. רבים מהיוצרים החשובים ביותר של המאה ה-20 נחשבו (בעיני עצמם או אחרים) בוהמיינים.
קהילות בוהמה

קהילות בוהמה פרחו בערים מסוימות בתחילת המאה ה-20, ובמיוחד בשכונות ספציפיות: שוואבינג במינכן; מונמרטר ומונפרנס בפריז; גריניץ' וילג' בניו יורק; נורת' ביץ' והייט-אשבורי בסן פרנסיסקו; סוהו, פיצרוביה וצ'לסי בלונדון. "בוהמות" מודרניות ניתן למצוא באמסטרדם שבהולנד; בווילנה, בירת ליטא; בקטמנדו, בירת נפאל; ובצ'אנג ראי שבתאילנד. בישראל, מרכז הבוהמה שוכן מאז שנות ה-30 של המאה ה-20 בעיר תל אביב, כשלצידו, בתקופות שונות, מרכזים בוהמיים גדולים בצפת, בעין הוד ובירושלים.
שירו של שארל אזנבור "לה בוהם" מספר על צייר מזדקן הנזכר בחיי הבוהמה שחי כאמן צעיר, רעב אך מאושר, במונמרטר שבפריז.
הערות שוליים

↑  Ion I. Nistor, Istoria Românilor, Editura Biblioteca Bucureştilor, 2002 יון י. ניסטור, ההיסטוריה של הרומנים, הוצאת ספריית בוקרשט, 2002, עמוד 127 (ברומנית)
↑  בשנת 1802 בארץ הבסקים, בשנת 1803 בחקיקה הנפוליאונית, ולאורך המאה ה-19 בחקיקה מקומית, עדיין שימש המונח "בוהמייני" לציון צועני או נווד
↑  Jerrold Seigel, Bohemian Paris: Culture, Politics, and the Boundaries of Bourgeois Life, Baltimore: Viking Press, 1986, עמ' 5
| --- | --- |
בקרת זהויות :  BNE: XX536244  NDL: 00560821  NKC: ph173218 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
בינה ברזל

| --- | --- |

 לידה:  24 באפריל 1933 תל-אביב, פלשתינה (א"י) 
 פטירה:  12 בנובמבר 2020 (בגיל 87) 
 מדינה:  ישראל 
 מעסיק:  ידיעות אחרונות 
 בן או בת זוג:  הלל ברזל 
 
בינה ברזל (24 באפריל 1933 – 12 בנובמבר 2020) הייתה עיתונאית ומשוררת, ושימשה ככתבת לענייני מפלגות ופרשנית פוליטית של "ידיעות אחרונות" .
ביוגרפיה

בינה ברזל, ילידת תל אביב, החלה דרכה העיתונאית בצה"ל, ככתבת צבאית בביטאון "במחנה נח"ל". לאחר מכן עבדה ככתבת בעיתונים "הדור" ו"הבוקר".
בתחילת שנות ה-70 הצטרפה ל"ידיעות אחרונות", בהמשך מונתה לכתבת לענייני מפלגות של העיתון, וסיקרה שורה של מערכות בחירות.
לאחר כ-30 שנות עבודה בידיעות אחרונות פרשה לגמלאות. ועסקה באיסוף שירים שכתבה לאורך השנים, ובהוצאת ספר שירה משיריה.
ספריה

"על דעת המקום והזמן" ספר שירה בהוצאת ספריית הפועלים 2018
חייה הפרטיים

בינה ברזל הייתה נשואה עד למותה לחוקר הספרות פרופ' הלל ברזל ולהם שתי בנות.
בטיסט

ממחטה מבטיסט
אישה לבושה שמלה מבטיסט
בטיסט הוא בד דק מאוד, שקוף למחצה. ארוג לרוב מסיבי כותנה או פשתן באריגת שתי וערב פשוטה (אריגת פשתן). משמש לחולצות קיציות אוריריות, כותנות לילה וממחטות. נקרא גם כותנה שווייצרית.
קיימים כיום גם סוגי בטיסט מסיבים סינתטיים.
אחת מהדרכים לייצור אורגנזה היא טיפול בחומצה לבטיסט עד שיהפוך לשקוף ונוקשה.
ארכיטקטורה מוכוונת אירועים

ארכיטקטורה מוכוונת אירועים היא סגנון ארכיטקטוני המגדיר ארכיטקטורת תוכנה שהיחידות הבסיסיות שלה הן אירועים. באנגלית נקראת ארכיטקטורה זו Event Driven Architecture או בראשי תיבות EDA. השימוש בארכיטקטורה זו הוא במקרים רבים בשילוב עם ארכיטקטורה מוכוונת שירותים (SOA). 
יש המכנים את השילוב של ארכיטקטורת EDA וארכיטקטורת SOA בשם SOA 2.0.
הישויות המשתתפות בארכיטקטורה מוכוונת אירועים הן:
ספק אירוע (Provider) - הישות המייצרת את האירוע.
צרכן אירוע (Consumer) - ישות המקבלת מסר על התרחשות האירוע ומידע על המופע הספציפי של האירוע. תפקידה של ישות זו הוא לנתח את האירוע ולהגיב עליו, אם נדרשת תגובה על פי המידע הכלול במסר.
בהקשר של מערכות מחשוב המשמעות של אירוע היא מידע המועבר מרכיב תוכנה אחד לרכיב תוכנה אחר ודורש מהרכיב המקבל הפעלת תוכנית.
דוגמה לאירוע הוא זיהוי ניסיון רמיה (Fraud Detection) במערכת ממוחשבת של מסחר אלקטרוני. זיהוי הניסיון הוא אירוע המחייב תגובות של רכיבי תוכנה, כגון: ביטול העסקה, הצפת פרטים מזהים של מבצע הרמיה לצורך הכללה ברשימה שחורה בתוך מערכות החברה המבצעת את המסחר האלקטרוני, דיווח לגורמי אכיפה חיצוניים וכיוצא בזה.
הגדרה

המושג אירוע הוא מושג רחב, שלא בכל המקרים מתייחס ל EDA. על מנת שאירוע יהיה חלק מארכיטקטורה מוכוונת אירועים צריכים להתקיים התנאים הבאים:
האירוע הוא אירוע עסקי.
הפונקציונליות העסקית, התהליכים העסקיים והאירועים העסקיים מיוצגים על ידי מערכת ממוחשבת.
קיים אובייקט אירוע או קיימים אובייקטי אירוע - אובייקט אירוע הוא דווח המחייב פעולה. בהקשר של EDA אובייקט האירוע הוא מידע המועבר, למשל: קובץ XML.
התנהגות הישות הצורכת את אירוע היא תגובה על אירוע. התגובה כוללת יכולת לזהות אירוע ולהגיב להתרחשותו.
עקרונות ומאפינים

להלן עקרונות מרכזיים בארכיטקטורה מוכוונת אירועים:
אירוע הוא שינוי מצב. המונח מצב כאן הוא בהקשר של מכונת מצבים.
ההחלטה ביחס להפעלת צרכנים נעשית באמצעות Event Handler.
לאותו אירוע עשויים להיות מספר צרכנים.
פעולת צרכנים שונים עשויה להתבצע במקביל, למשל: מערכת ממוחשבת השולטת בתנועות רובוט. אירוע של בקשה להרים חפץ, עשוי להפעיל בו זמנית שתי תוכניות מחשב שונות האחת מבצעת התכופפות והאחרת שולחת יד לאחוז בחפץ.
אין צימוד (באנגלית Coupling) בין ספק האירוע וצרכן או צרכני האירוע. במקרים שקיים צימוד הצימוד הוא מינימלי.
התרעה על התרחשות האירוע נשלחת תמיד על ידי הספק. הצרכן אינו מבצע בדיקות האם התרחש אירוע. על מנת להבטיח חוסר צימוד או צימוד מינימלי, אין לספק מידע על מהות התגובה של הצרכנים לאירוע או במילים אחרות הצרכן הוא קופסה שחורה מבחינת הספק. כמו כן דפוס ההתקשרות מצד הספק הוא ירה ושכח, כלומר: הספק אינו מקבל תגובה מהצרכן המאשרת את קבלת האירוע או את סיום הטיפול בו.
חשוב לשים לב להקבלה בין EDA ו SOA. בשני סגנונות ארכיטקטוניים אלה יש מרכיב בסיסי: שירות או אירוע. בשניהם יש ספק המיצר את השירות או את האירוע. בשתי התפיסות קיימת צמידות רפויה או צמידות מינימלית. כמו כן בשניהם מיצג המרכיב הבסיסי הממוחשב מרכיב עסקי מקביל.
השוני בין שתי התפיסות הוא ברמת הרזולוציה של המרכיב הבסיסי. מקובל לחשוב שאירוע הוא ברמת רזולוציה גסה יותר מאשר שירות. כמו כן בדרך כלל ב EDA התגובות של צרכנים שונים הן בו זמניות בעוד ב SOA הביצוע הוא בדרך כלל סדרתי.
עיבוד אירועים מורכב

בעיבוד אירועים מורכב, באנגלית (Complex Event Processing (CPE הצרכן מגיב להצטברות של מספר אירועים ולא לאירוע בודד, כך למשל: מערכת בנקאית עשויה לא להגיב לאירוע של משיכת כספים בודדת של לקוח, אבל כן להגיב למספר רב של אירועי משיכת כספים באותו יום.

גם טיפול באירועים מורכבים הוא חלק מהסגנון הארכיטקטוני של ארכיטקטורה מוכוונת אירועים. השוני הוא ביחס של רבים לרבים (M:M)   במקום יחס של אחד לרבים (One to M).
ראו גם

תכנות מונחה אירועים
SOA
אוטומט סופי
בינה עסקית
בינה עסקית 2.0
לקריאה נוספת

K. Mani Chandy, Schulte R., Event Processing, Designing IT Systems for Agile Companies, McGraw-Hill, September 24, 2009, ISBN 0071633502 / 9780071633505
בלדווין השלישי, רוזן פלנדריה

| --- | --- |

 לידה:  940 
 פטירה:  1 בינואר 962 (בגיל 22 בערך) Bergues, צרפת 
 מקום קבורה:  Abbey of Saint Bertin 
 בן או בת זוג:  מתילדה מסקסוניה (961–?) 
 
בלדווין השלישי, רוזן פלנדריה (בערך 940 – 1 בינואר 962), שנקרא הצעיר, היה רוזן פלנדריה, ששלט לזמן קצר ברוזנות פלנדריה יחד עם אביו, ארנולף הראשון, משנת 958 ועד מותו המוקדם.
ביוגרפיה

בלדווין השלישי נולד בערך בשנת 940. הוא היה בנו של הרוזן ארנולף הראשון, רוזן פלנדריה ואשתו השנייה, אדל מוורמנדואה (בערך 915 - 969). זמן קצר לפני 961 התחתן בלדווין עם מתילדה מסקסוניה (מתה ב-1008), בתו של הדוכס הרמן בילונג מסקסוניה.  נולד להם בן ארנולף (960 - 987 לערך).
ארנולף הראשון מינה את בלדווין השלישי לשליט שותף של פלנדריה ב-958. בתקופת שלטונו הקצר, בלדווין היה אחראי להקמת תעשיית ייצור הצמר בגנט ולשווקים בערים אחרות בפלנדריה.  בלדווין השלישי מת מאבעבועות שחורות ב-1 בינואר 962, לאחר מסע נגד הנורמנים. לאחר מותו של בלדווין, ארנולף הראשון סידר ללותר, מלך צרפת להיות האפוטרופוס של בנו של בלדווין, ארנולף השני, שירש את ארנולף הראשון
הערות שוליים

1 2 3  Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984), Tafel 5
↑  Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band I (Verlag von J. A. Stargardt, Marburg, Germany, 1980), Tafel 8
↑  Tracy Borman, Queen of the Conqueror: The Life of Matilda, Wife of William I (Bantam Books, New York, 2011), p. 3
↑  The Annals of Flodoard of Reims, 916-966, Ed. & Trans. Steven Fanning & Bernard S. Bachrach (University of Toronto Press, CA, 2004) 44F & n. 219
| --- | --- |
בקרת זהויות :  GND: 137496001  VIAF: 81678954   WorldCat (עם VIAF): 81678954
אסטל ולאנו

אסטל ולאנו (נולדה ב-1 באוגוסט 1999) היא אתלטית ישראלית, תשע פעמים אלופת ישראל (2015, 2017–2023) ופעמיים ברציפות אלופת המכביה (2017 ו-2022) בזריקת דיסקוס וארבע פעמים אלופת ישראל בהדיפת כדור ברזל (2020–2023).
ביוגרפיה

אסטל ולאנו בתם של איילת, עובדת בתעשייה הביטחונית וד"ר אדריאן ולאנו, רופא מנתח. שמה המיוחד אסטל, שילוב שמותיהן של שתי הסבתות שלה אסתר וסטלה. ולאנו החלה להתאמן באתלטיקה בגיל 13, באגודת מכבי תל אביב בהדרכת איגור גילר. היא התחרתה בכל מקצועות הזריקה למעט הטלת כידון, וכעבור שנה זכתה במדליות באליפויות הגילאים הצעירים והקדטיות, ואף התחרתה לראשונה באליפות ישראל לבוגרות, בה סיימה רביעית ביידוי פטיש, בתוצאה של 33.82 מטר.
ביוגרפיה > 2013

במכביה שנערכה בשנת 2013 זכתה בשתי מדליות ארד, בזריקת דיסקוס בתוצאה של 30.05 מטר, אחרי אנסטסיה מוצ'קייב (48.41 מטר) וענבל כהן (31.38 מטר), שתיהן מישראל וביידוי פטיש בתוצאה של 33.69 מטר, אחרי מרגריטה בלוב (49.38 מטר) וענת מילמן (34.10 מטר), ארבעתן מישראל.
ביוגרפיה > 2014

באליפות ישראל שנערכה באותה שנה זכתה במדליה הראשונה שלה, מדליית ארד בזריקת דיסקוס בתוצאה של 34.59 מטר. נוסף לכך, סיימה פעמיים במקום רביעי, ביידוי פטיש בתוצאה של 38.88 מטר, ובהדיפת כדור ברזל, בתוצאה של 9.70 מטר.
ביוגרפיה > 2015 > אלופת ישראל

באליפות ישראל זכתה בשתי מדליות, זהב וכסף. מדליית זהב בזריקת דיסקוס בתוצאה של 39.81 מטר, לפני אליונה וולודין (37.78 מטר) וענבל כהן (37.72 מטר) ומדליית כסף בהדיפת כדור ברזל בתוצאה של 11.59 מטר, אחרי ענבל כהן (12.74 מטר) ולפני דניאל קרמר (11.40 מטר).
ביוגרפיה > 2016

במחזור הראשון של ליגת הזורקים שנערך בחודש מרץ שברה ולאנו את שיא הקדטיות בן 50 השנים של ליאורית דניאל, לאחר שזרקה למרחק של 42.85 מטר. שבוע לאחר מכן, במחזור השני של ליגת הזורקים, שברה בשנית את השיא, והעמידה אותו על 45.03 מטר.
באליפות ישראל שנערכה ביולי, זכתה בשתי מדליות, כסף וארד. מדליית כסף בזריקת דיסקוס בתוצאה של 43.41 מטר, אחרי אנסטסיה מוצ'קייב מאתלטי כיוונים באר שבע (46.37 מטר) ולפני ענבל כהן ממכבי השגים ראשון לציון (42.00 מטר) ומדליית ארד בהדיפת כדור ברזל בתוצאה של 11.70 מטר, אחרי אנסטסיה מוצ'קייב (14.11 מטר) וענבל כהן (12.20 מטר). חודש לאחר מכן, בתחרות שנערכה בחולון שברה פעם נוספת את השיא הישראלי לקדטיות בזריקת דיסקוס, בתוצאה של 49.08 מטר.
ביוגרפיה > 2017 > אלופת המכביה

באליפות ישראל לנוער שנערכה ביוני, זכתה בשתי מדליות, זהב וכסף. מדליית זהב בזריקת דיסקוס בתוצאה של 49.68 מטר ומדליית כסף בהדיפת כדור ברזל בתוצאה של 12.26 מטר. באליפות אירופה לאומות שנערכה באותו חודש בתל אביב, סיימה עשירית בזריקת דיסקוס בתוצאה של 46.52 מטר.
באליפות ישראל שנערכה ביולי, זכתה בשתי מדליות, זהב וכסף. מדליית זהב בזריקת דיסקוס בתוצאה של 48.61 מטר ומדליית כסף בהדיפת כדור ברזל בתוצאה של 12.75 מטר. כשבוע לאחר מכן, במכביה זכתה בשתי מדליות, זהב וכסף. מדליית זהב בזריקת דיסקוס בתוצאה של 46.25 מטר ומדליית כסף בהדיפת כדור ברזל בתוצאה של 12.75 מטר, אחרי אנסטסיה מוצ'קייב (13.20 מטר) טולפני צ'לסי זייג מארצות הברית (11.72 מטר).
באליפות אירופה לנוער (עד גילאי 20) שנערכה בגרוסטו, איטליה, ביולי סיימה במקום שיבעי סריקת דיסקוס בתוצאה של 49.74 מטר.
ביוגרפיה > 2018

בשנת 2018 התגייסה לצבא ושירתה כספורטאית מצטיינת בחיל האחזקה והטכנולוגיה. במחזור השני במסגרת הליגה הבינאגודתית, שנערך בחודש יוני, ניצחה בזריקת דיסקוס בתוצאה של 50.96 מטר. שבוע לאחר מכן, באליפות מדינות הים התיכון עד גיל 23, זכתה במדליית ארד לאחר בשיא אישי של 51.26 מטר. חודש לאחר מכן, באליפות ישראל זכתה במדליית זהב בזריקת דיסקוס בתוצאה של 49.34 מטר, לפני אנסטסיה מוצ'קייב (42.70 מטר) וענבל כהן (42.30 מטר).
באליפות העולם לנוער (עד גיל 20) שהתקיימה בטמפרה, פינלנד, סיימה במקום 15 בתוצאה של 48.70 מטר. ושבוע לאחר מכן, באליפות הבלקן סיימה במקום שלישי בשיא אישי חדש של 51.46 מטר.
ביוגרפיה > 2021

באליפות ישראל שנערכה ביוני היא זכתה בשתי מדליות זהב, בזריקת דיסקוס בתוצאה של 55.19 מטר, לפני ענבל כהן (45.04 מטר) ולייה גיא (41.74 מטר) ובהדיפת כדור ברזל (13.52 מטר) לפני ענבל כהן (12.78 מטר) ועדי אונייליסי (11.28 מטר).
ביוגרפיה > 2022

באליפות ישראל שנערכה ביוני היא זכתה בשתי מדליות זהב, בזריקת דיסקוס בתוצאה של 52.01 מטר, לפני לייה גיא (43.44 מטר) ויבגניה זבולוטני (34.11 מטר) ובהדיפת כדור ברזל (13.40 מטר), לפני עדי אונייליסי (12.19 מטר) ולייה גיא (11.68 מטר).
כשלושה שבועות לאחר מכן, במכביה שנערכה בשנת 2022 זכתה בשתי מדליות, זהב וכסף. מדליית זהב בזריקת דיסקוס בתוצאה של 51.43 מטר, לפני לייה גיא מישראל (43.22 מטר) ואווה גולדשטיין מארצות הברית (40.99 מטר) ומדליית כסף בהדיפת כדור ברזל בתוצאה של 12.85 מטר, אחרי אווה גולדשטיין (13.80 מטר) ולפני עדי אונייליסי מישראל (12.26 מטר).
ביוגרפיה > 2023

באליפות המכללות שנערכה באוסטין, טקסס סיימה במקום שישי בזריקת דיסקוס בשיא אישי חדש של 58.25 מטר.
חיים אישיים

ולאנו בוגרת תואר ראשון בהנדסה סביבתית באוניברסיטת הרווארד שבארצות הברית ולומדת לתואר שני במינהל עסקים באוניברסיטת הרווארד, עם התמקדות בתחום אנרגיה מתחדשת.
שיאים אישיים > אצטדיון

זריקת דיסקוס: 58.25 מטר (2023)
הדיפת כדור ברזל: 16.01 מטר (2023)
יידוי פטיש: 57.20 מטר (2023)
שיאים אישיים > אולם

הדיפת כדור ברזל: 14.10 מטר (2022)
בוב בני

| --- | --- |
אין תמונה חופשית
 לידה:  18 במאי 1926 סיינט ניקלאס, בלגיה 
 פטירה:  29 במרץ 2011 (בגיל 84) בוורן, בלגיה 
 שם לידה:  אמיליוס ווגמאנס
 מוקד פעילות:  בלגיה 
 עיסוק:  זמר
 סוגה:  פופ
 שפה מועדפת:  צרפתית 
 חברת תקליטים:  פיליפס רקורדס, פולידור רקורדס 
 פרופיל ב-IMDb
 
אמיליוס ואחמאנס (בצרפתית: Emilius Wagemans; 18 במאי 1926 – 29 במרץ 2011), הידוע בשם הבמה שלו בוב בני, היה זמר ומחזאי בלגי. בני ייצג את בלגיה באירוויזיון 1959 ובאירוויזיון 1961.
ביוגרפיה

בני החל את קריירתו בשלהי מלחמת העולם השנייה, כשהחל להופיע בקביעות בבית קפה בעיר הולדתו. בתחילת שנות החמישים, הופיע בני באופן רציף בתוכנית רדיו, והוציא את אלבום בכורתו, Mijn haart spreekt tot u (הלב שלי מדבר אלייך). בשנת 1957, הוציא לאור את הסינגל "Cindy, Oh Cindy", שהגיע למקום השני במצעד הסינגלים הפלנדרי.
ב-1959 הכריזה רשות השידור הבלגית כי בני נבחר לייצג את מדינתו באירוויזיון 1959, עם השיר "Hou toch van mij". גמר התחרות התקיים ב-11 במרץ 1959, בעיר קאן, צרפת. בתום ההצבעות, בני הגיע למקום השישי עם תשע נקודות. Hou toch van mij ב-1961, בני נבחר פעם נוספת לייצג את בלגיה באירוויזיון 1961, עם השיר "September, gouden roos". התחרות נערכה גם היא בקאן, ב-18 במרץ 1961. בני הגיע למקום ה-15 והאחרון עם נקודה אחת בלבד מלוקסמבורג. בשנת 1963, הוציא לאור את השיר "Waar en wanneer", שהגיע למקום השלישי במצעד הסינגלים הפלנדרי, ו-"Alleen door jou", שהגיע למקום החמישי.
בשנת 2001 לקה בני באירוע מוחי. באותה שנה יצא מהארון כהומוסקסואל. בשנת 2006, חגג את יום הולדתו ה-80, שם הצהיר כי הוא הבריא באופן מוחלט. ב-29 במרץ 2011, נפטר בני בבית אבות בעיר הולדתו.